
	1.
	Noteikumu projekts
26. Atsevišķi stāvošu patvertņu norobežojošās konstrukcijas apber ar zemi vismaz 1 metra biezumā.
	Iebildums
Nav skaidrs prasības ieguvums. Kāpēc nepastāv iespēja neapbērt, ja tiek sasniegta patvertņu konstrukciju nepieciešamā stiprība un noturība?
Piedāvātā redakcija
-
	Alīna Skobeļeva

	2.
	Noteikumu projekts
39. Patvertnēs durvju ugunsreakcijas klase ir A1.
	Iebildums
Nav izprotama prasība un pamatojums. Patvertnēm var tikt izveidots ieejas mezgls ar slēdzamām durvīm, pirms sprādziennoturīgām durvīm, kas varētu tikt izpildītas arī piemēram krāsota koka konstrukcijā (kas nesasniegs A1 ugunsreakcijas klasi). Turpretī atsevišķa patvertņu ieejas mezgla slēdzamas durvis labāk neizpildīt metāla konstrukcijā, lai pie avārijas situācijas un nozaudētām atslēgām būtu iespēja ieejas mezgla durvis atlauzt (metāla būs daudz grūtāk!). Tāpat apskatot patvertņu iekšējo durvju konstrukcijas - nav jēgpilnīgi izvirzīta prasība durvju ugunsreakcijas klasei A1. Un arī sprādziennoturīgām ieejas/evakuācijas izejas durvīm mēdz būt krāsojums, kas var nenodrošināt A1 ugunsreakcijas klasi, līdz ar to nav izskaidrojuma par izvirzītā punkta pamatojumu.
Piedāvātā redakcija
-
	Alīna Skobeļeva

	3.
	Noteikumu projekts
49. Patvertnes ventilācijai jābūt projektētai tā, lai tajās varētu uzstādīt nepieciešamās iekārtas toksisko vielu noteikšanai un identificēšanai.
 
	Iebildums
Nav jēgpilns punkts. Vai iespēja uzstādīt iekārtas tiks jebkad izmantota, ja apdraudējuma gadījumā iekārtas nebūs "pie rokas" un pieejamas?
Kā arī - cik būtiski civilās patvertnēs noteikt un identificēt toksiskas vielas? Drīzāk nepieciešama informācija no dienestiem par to kad jāsāk lietot gaisa filtri!
Piedāvātā redakcija
-
	Alīna Skobeļeva

	4.
	Noteikumu projekts
7. Patvertnes platība, neskaitot tehniskās telpas, ir vismaz 0,75 m2 uz vienu būves lietotāju. Lietotāju skaitu nosaka būvniecības ierosinātājs, ņemot vērā būves plānoto izmantošanu. Patvertnes minimālā kopējā platība ir 20 m2.
	Priekšlikums
Būvniecības ierosinātājam nepieciešami noteikumi pēc kuriem vadīties nosakot lietotāju skaitu, pretējā gadījumā dzaudzstāvu dzīvojamās ēkās patvertnes būs tikai 20 m2 lielas, neatkarīgi no patiesi plānotā lietotāju skaita.
Piedāvātā redakcija
7. Patvertnes platība, neskaitot tehniskās telpas, ir vismaz 0,75 m2 uz vienu būves lietotāju. Lietotāju skaitu nosaka būvniecības ierosinātājs, ņemot vērā būves plānoto izmantošanu, bet ne mazāku kā viens lietotājs uz būves lietderīgās platības 10 m2. Patvertnes minimālā kopējā platība ir 20 m2.
	Alīna Skobeļeva

	5.
	Noteikumu projekts
9. Patvertnēm, kas paredzētas mazāk kā 500 cilvēkiem, minimālais durvju platums ir 900 mm, bet patvertnēm, kas paredzētas 500 un vairāk cilvēkiem, minimālais durvju platums ir 1200 mm.
 
	Priekšlikums
Nepieciešams precizējums patvertņu durvju platumam, jo patvertnēs var būt arī dažādas saistītas telpas, kurās neuzturās liels cilvēku skaits (tehniskās telpas/saimniecības telpas/citas telpas). Priekšlikuma papildinājums ņemts no LBN 201-15 "Būvju ugunsdrošība" 149. punkta, tā harmonizējot būvnormatīvus.
Piedāvātā redakcija
9. Patvertnēm, kas paredzētas mazāk kā 500 cilvēkiem, minimālais izejas un avārijas izejas durvju platums ir 900 mm, bet patvertnēm, kas paredzētas 500 un vairāk cilvēkiem, minimālais izejas un avārijas izejas durvju platums ir 1200 mm. Pārējo patvertņu durvju brīvais platums ir vismaz 900 mm. Tehniskajām telpām, saimniecības telpām un citām patvertņu telpām, kurās var atrasties līdz pieciem patvertņu lietotājiem, durvju brīvo platumu atļauts samazināt līdz 700 mm.
	Alīna Skobeļeva

	6.
	Noteikumu projekts
13. Ja ūdens tvertņu ietilpība ir lielāka par 2 m3, tās uzglabāšanai tiek paredzēta atsevišķa telpa.
 
	Priekšlikums
Priekšlikums līdzvērtīgi durvīm (punktam Nr.9) un dzeramā ūdens minimālajam daudzumam (punktam Nr.12) noteikt 500 cilvēku patvertni par robežvērtību arī attiecībā uz ūdens tvertņu atsevišķu telpu. 500 cilvēki x 5 litri = 2500 litri (2.5 m3).
Piedāvātā redakcija
13. Ja ūdens tvertņu ietilpība ir lielāka par 2,5 m3, tās uzglabāšanai tiek paredzēta atsevišķa telpa.
	Alīna Skobeļeva

	7.
	Noteikumu projekts
15. Tualetes kabīnes minimālie izmēri – 1,2 m x 1,1m.
	Priekšlikums
Lai patvertnēs sausās tualetes neradītu smaku visā patvertnē, iesakām norādīt tualešu izvietojumu. Normālā situācijā sprādziendroši ventilācijas pārspiediena vārsti tiek izvietoti patvertņu tualešu tuvumā vai tieši tualetēs, pie lielākām patvertnēm, tiek izveidota izmetamā gaisa savākšanas sistēma (ne tikai no tualetēm, bet arī no citām telpām - piemēram dušām, virtuvēm, atkritumu glabātuves, morga telpām), kas pa gaisa vadiem un caur sprādiendrošu vārstu "izmet" savākto-izvadāmo gaisu atmosfērā. 
Piedāvātā redakcija
15. Tualetes kabīnes minimālie izmēri – 1,2 m x 1,1m. Tualetes kabīnes izvieto pie telpu ventilācijas pārspiediena vārsta/vārstiem vai gaisa izmešanas vadiem.
	Alīna Skobeļeva

	8.
	Noteikumu projekts
17. Visām patvertnes telpām un ejām jābūt aprīkotām ar stacionāru apgaismojumu, kontaktligzdām un rezerves apgaismojumu.
	Priekšlikums
Nav skaidrs un nepieciešams "rezerves apgaismojuma" skaidrojums. Piedāvājam to aizstāt ar avārijas apgaismojumu un papildināt ar to kā apgaismojums tiek saslēgts.
Piedāvātā redakcija
17. Visām patvertnes telpām un ejām jābūt aprīkotām ar stacionāru apgaismojumu, kontaktligzdām un avārijas apgaismojumu. Stacionārais apgaismojums tiek nodrošināts no pastāvīgas vai rezerves elektroapgādes. Avārijas apgaismojums ieslēdzas pastāvīgās elektroapgādes pārtraukuma gadījumā.
	Alīna Skobeļeva

	9.
	Noteikumu projekts
18. Patvertnēs jānodrošina iespēja rezerves apgaismojuma pieslēgšanai pie ģeneratora vai akumulatora baterijas.
	Priekšlikums
Saistībā ar 17.punkta precizēšanu un nesaprotamu frāzi "jānodrošina iespēja" (kas apdraudējuma gadījumā nenodrošinās rezerves elektroapgādi, bet tikai iespēju kādam pievienot ģeneratoru vai baterijas, bet ja tādas nevienam nebūs, tad elektroapgāde arī nebūs), pilnveidojām punktu ar to, ka rezerves elektroapgādei ir jābūt, nevis tikai iespējai to pievienot.
Un šīs rezerves elektroapgādes ierīces ir jāizvieto atsevišķā tehniskā telpā - ģenerators izdala pastiprinātu troksni un smaku/izplūdes gāzes - akumulatori var izdalīt kaitīgus izgarojumus un tie var būt sprādzienbīstami. Ieteikums būtu arī šādām tehniskām telpām nodrošināt hermētiskas durvis (samazinot augstākminētos negatīvos apstākļus).
Piedāvātā redakcija
18. Patvertnēs jānodrošina rezerves elektroapgāde ar elektroenerģijas ģeneratoru vai invertoru un akumulatora baterijām. Rezerves elektroapgādes ierīces izvieto atsevišķā telpā.
	Alīna Skobeļeva

	10.
	Noteikumu projekts
21. Avārijas izeju gaiteņa konstrukcijām un konstrukcijām, kas aizsargā patvertnes durvju ailu un avārijas izejas jumtu vai izejas pārsegumu, papildus parastajām slodzēm jābūt izrēķinātām gruvešu slodzei 25 kN/m2.
	Priekšlikums
Precizēts punkts, ka konstrukijām jābūt izturīgām, nevis izrēķinātām.
Piedāvātā redakcija
21. Avārijas izeju gaiteņa konstrukcijām un konstrukcijām, kas aizsargā patvertnes durvju ailu un avārijas izejas jumtu vai izejas pārsegumu, papildus parastajām slodzēm jāiztur gruvešu slodze 25 kN/m2.
	Alīna Skobeļeva

	11.
	Noteikumu projekts
24. Šo noteikumu 21. punktā iekļautajās statiskajās slodzēs ir iekļautas no ieročiem radītās vibrācijas slodzes un dinamiskie palielinājumi.
 
	Priekšlikums
Precizēta atsauce uz 20.punktu, nevis 21.punktu.
Piedāvātā redakcija
24. Šo noteikumu 20. punktā iekļautajās statiskajās slodzēs ir iekļautas no ieročiem radītās vibrācijas slodzes un dinamiskie palielinājumi.
	Alīna Skobeļeva

	12.
	Noteikumu projekts
29. Šo noteikumu 29.1. apakšpunktā noteiktais minimālais ārsienas biezums nav attiecināms gadījumā, ja aizsardzību no šķembām nodrošina divas ar atstarpi izveidotās sienas. Šajā gadījumā jānodrošina summārais sienu biezums.
	Priekšlikums
Labota atsauce - nevis uz 29.1. apakšpunktu, bet uz 28.1. apakšpunktu. Un punkta redakcija uzrakstīta kodolīgāk, nemainot būtību.
Piedāvātā redakcija
29. Šo noteikumu 28.1. apakšpunktā noteiktais minimālais ārsienas biezums, ja aizsardzību no šķembām nodrošina divas ar atstarpi izveidotās sienas, jānodrošina summārais sienu biezums.
	Alīna Skobeļeva

	13.
	Noteikumu projekts
45. Patvertnēs jānodrošina iespēja ventilācijas sistēmas pieslēgšanai pie ģeneratora vai akumulatora baterijas, lai nodrošinātu nepārtrauktu ventilācijas darbību neatkarīgi no elektrības padeves.
	Priekšlikums
Patvertņu ventilācijas-gaisa filtrācijas sistēmas ierasti ir aprīkotas ar manuālu rokas darbināšanas ierīci, kas elektrības atslēguma gadījumā, operatoram to griežot, nodrošina tīru/filtrētu gaisu patvertnē. Un precizēts punkts attiecībā uz "jānodrošina iespēja" - kas apdraudējuma situācijā nespēs nodrošināt darbību, bet tikai iespēju pieslēgt rezerves elektroapgādi.
Piedāvātā redakcija
45. Patvertnēs jānodrošina ventilācijas sistēma ar manuālu darbību vai pieslēgšana rezerves elektroapgādei, lai nodrošinātu nepārtrauktu ventilācijas darbību neatkarīgi no elektrības padeves.
	Alīna Skobeļeva

	14.
	Noteikumu projekts
46. Patvertnē caur spiediena vārstu jānodrošina iepriekš filtrēts gaiss vismaz 9,7 m3/h uz faktiskās patvertnes telpas kvadrātmetru, bet filtrēšanas laikā – vismaz 3,2 m3/h, lai gaiss patvertnē būtu vienmērīgi sadalīts.
	Priekšlikums
Precizētas mērvienības un korekti sadalīts teikums.
Trūkst skaidrojums par gaisa daudzumiem - 9.7 m3/st. un 3.2 m3/st. Vai tiem nevajadzētu būt saistītiem ar telpas kubatūru?
Piedāvātā redakcija
46. Patvertnē caur spiediena vārstu jānodrošina iepriekš filtrēts gaiss vismaz 9,7 m3/st. uz faktiskās patvertnes telpas kvadrātmetru, bet filtrēšanas laikā – vismaz 3,2 m3/st. uz faktiskās patvertnes telpas kvadrātmetru. Gaisam patvertnē jābūt vienmērīgi sadalītam.
	Alīna Skobeļeva

	15.
	Noteikumu projekts
48. Patvertnes ventilācijai jābūt veidotai tā, lai no patvertnē ievadītā gaisa varētu tikt filtrētas toksiskas vielas.

 
	Priekšlikums
Koriģēts punkts tā, lai tas būtu korekti uzrakstīts. Jo gaisa attīrīšanu nodrošinās ventilācijas filtrs, nevis tas, kā tiks veikta ventilācijas sistēmas izveide. Un būtiski ir ka gaiss tiks attīrīts no toksiskām vielām, nevis tiks filtrētas toksiskās vielas.
Piedāvātā redakcija
48. Patvertnes ventilācijai jābūt aprīkotai tā, lai pie nepieciešamības, patvertnē ievadītais gaiss, tiktu attīrīts no toksiskām vielām.
	Alīna Skobeļeva

	16.
	Noteikumu projekts
51. Pie patvertņu ieejas uzstāda ūdens krānu un grīdas noteku.
	Priekšlikums
Nepieciešams papildināt punktu vai arī punkts iespējams būtu atsevišķi izvirzāms tikai konkrētām patvertnēm - punkts nedod tiešu pienesumu patvertnei.
Piedāvātā redakcija
51. Pie patvertņu ieejas, ārpusē uzstāda ūdens krānu un grīdas noteku roku un apavu mazgāšanai.
	Alīna Skobeļeva

	17.
	Noteikumu projekts
52. Patvertnēs aiz slūžu telpas izveido dušas telpu.
	Priekšlikums
Dušas telpa nedrīkst atrasties patvertnes "tīrajā daļā", jo kontaminēta persona piesārņos patvertni dodoties uz dušu. Korektākā izbūve būtu no slūžu telpas caur dušu uz patvertni.
Punkts iespējams būtu atsevišķi izvirzāms tikai konkrētām patvertnēm.
Piedāvātā redakcija
52. Patvertnēs pie slūžu telpas izveido dušas telpu.
	Alīna Skobeļeva



